อยากรอบถามครับลิ้นเป๋นรอยฟันที่ด้านข้างลิ้นหลายรอยเกิดจากอะไรครับ และจะรักษายังไงครับ ขอบครับ
สวัสดีค่ะ การที่ลิ้นมีรอยฟันทั้งที่เมื่อก่อนไม่มีนั้น อาจจะมีสาเหตุมาจากลิ้นที่โตขึ้นค่ะ ซึ่งอาจจะดูเองได้ยาก คงต้องให้แพทย์ตรวจร่างกายร่วมด้วยสาเหตุของลิ้นโต1. โรคความผิดปกติของต่อมไร้ท่อเช่น ต่อมไทรอยด์ทำงานน้อยกว่าปกติ ต่อมใต้สมองหลั่งฮอร์โมนที่ใช้ในการเจริญเติบโตมากเกินไปในผู้ใหญ่ ซึ่งมักจะมีมือเท้าโต และการมองเห็นผิดปกติร่วมด้วย2.มีเนื้องอกที่ลิ้น3.การอุดตันของหลอดเลือดดำที่ลิ้น4.ลิ้นบวมจากการแพ้เช่นแพ้ยา แพ้อาหาร ซึ่งเป็นภาวะอันตรายเฉียบพลัน เพราะลิ้นที่โตอาจไปปิดทางเดินหายใจได้ค่ะ อาการที่เจอร่วมด้วยเช่นตาบวม หายใจเหนื่อย คลื่นไส้ มีผื่นขึ้นตามตัวการดูแลตัวเองเบื้องต้น ยังไม่ควรรับประทานยาหรือเอายาอะไรไปทาที่ลิ้นหรือฟันตอนนี้นะคะ ควรหาสาเหตุให้ได้ก่อนแนะนำว่าควรไปพบแพทย์ค่ะ เพราะแพทย์จะได้ตรวจร่างกายเพิ่มเติมด้วยว่ามีอาการของระบบอื่นๆร่วมด้วยหรือเปล่า แนะนำว่าถ้ามีอาการแพ้ยาดังที่กล่าวไปข้างต้นทำให้หายใจไม่สะดวก ควรไปรพ.ทันทีค่ะ